Kje

Ël kje (o parlà du kyé, o parlō de kyé), a l'é un dialèt dla lenga piemontèisa. 

 Distribussion 
A l'é parlà an dontré pòst ant le montagne dla zòna a sud d'Ël Mondvì, an particolar a: 

 Prea, Baracco e Rastello (frassion ëd Rocafòrte) an Val Ele;
 Miroglio (frassion ëd Frabosa 'd Sot) an Val Maudagna;
 Straluzzo, Forneri, Lanza Serra, Seccata, Bossea e dzortut Fontane: na serie 'd frassion dël comun ëd Frabosa Sovrana spantià tra la val Maudagna e la Val Corsaglia.

 Particolarità 
Ël nòm a ven dal përnòm personal dla prima përson-a singolar, che ant le autre lenghe gal-italiche (e pi in general nòrd-italian-e) a l'ha la forma [mi], antratan ch'an costa varietà as dis [kje], a vire scrivù <chié>, <quié>, <kyé>. Tal forma a trova rëscontr an area piemontèis mach ant ij dialèt ossitan dla val Gess, an particolar col ëd Vaudié.

 Dùbit dzora la pertinensa a la lenga 
As pensava fin-a j'agn '60 dël secol ch'a fa 20 ch'a fussa un dialèt dla lenga ossitan-a, antratan che ancheuj a l'é considerà un dialèt piemontèis meridional e për dontré ligurin. Col ch'a l'é sicur a l'é la mës-ciada d'element dle tre lenghe sità.

La surfassa originaria andoa as parlava kje a l'era compòsta da Frabosa Sovrana, Frabosa Sotana e da frassion montagnose d'Orméa (Chionea, Chioraira, Valdarmella).

 Variant 

 variant ëd Prea
 variant ëd Fontane
Categorìa:Dialèt dla lenga piemontèisa
Categorìa:Lenga piemontèisa
Categorìa:Piemont